איילין לוסי גארווד

איילין לוסי "תרצה" גארווד; (באנגלית: Eileen Lucy "Tirzah" Garwood; 11 באפריל 1908 – 27 במרץ 1951) הייתה אמנית וחרטית בריטית, חברה בקבוצת ״אמני בארדפילד הגדולה״. האמן אריק רביליוס היה בעלה מ-1930 ועד מותו ב-1942.Armitstead, Claire (24 June 2022). "'He died in his 30s living the life he had dreamed of': artist Eric Ravilious". The Guardian. Retrieved 24 June 2022.

 ביוגרפיה 
גארווד נולדה בשנת 1908 בג'ילינגהם, קנט, השלישית מבין חמישה ילדים. אביה פרדריק סקוט גארווד (1872–1944) היה קצין ביחידת המהנדסים המלכותיים.Cook, Olive. "Matrix: Tirzah Garwood".  את שמה "תרצה" העניק אחיה, אזכור לתרצה בספר ״שמות״ במקרא, ואולי שיבוש שמה - כלומר הילדה השלישית. היא ומשפחתה עברו מגורים בהתאם לשירות של אביה בצבא בקרוידון, ליטלהמפטון ולאחר מכן באיסטבורן.James Russell, ‘Garwood, Eileen Lucy [Tirzah] (1908–1951)’, Oxford Dictionary of National Biography, Oxford University Press, Sept 2016 

גארווד התחנכה בבית הספר ווסט היל באיסטבורן בין השנים 1920 ל-1924, ולאחר מכן בבית הספר לאמנות באיסטבורן משנת 1925, אצל ריבס פוקס, אוליבר סניור. כמו כן למדה חרטות עץ, עם אריק רביליוס היא עברה לקנזינגטון ב-1928. מאוחר יותר למדה בבית הספר המרכזי לאמנות .

אחד מחיתוכי העץ המוקדמים של גארווד, שהוצג בתערוכה השנתית של אגודת חרטי העץ ב-1927, זכה לשבחים ב"טיימס". היא קיבלה על עצמה הזמנות עבור הוצאת הספרים Kynoch וכן עבודה עבור BBC - הפקת עיבוד חדש של סמל הארגון. ב-1928 איירה גארווד אורטוריה מאת גרנוויל באנטוק, אותה כתב עבור הבי.בי.סי .

 החיים עם אריק רביליוס 
גארווד התחתנה עם אריק רביליוס בקנזינגטון ביולי 1930.Moss, Richard (20 April 2012). "Long Live Great Bardfield: The Fry Art Gallery celebrates the life, loves and art of Tirzah Garwood". Culture24 בין השנים 1930 ו-1932 גרו בני הזוג בהמרסמית', לונדון, שם יש לוח זיכרון כחול על קיר ביתם. ב-1931 הם עברו לאסקס הכפרית, שם התארחו בתחילה אצל אדוארד באודן ואשתו שרלוט בבאדרפילד הגדולה. ב-1933 הם ציירו ציורי קיר במלון מידלנד במורקמבה.Constable, Freda (1982). 'The England of Eric Ravilious'. London: Scolar Press. p. 22.

ב-1934 הם רכשו בית בטירת הדינגהם, באסקס, ולוח כחול מנציח זאת. שם נולדו להם שלושה ילדים: ג'ון רביליוס (1935–2014); הצלם ג'יימס רביליוס (1939–1999); ואן אולמן (נ' 1941), עורכת ספרים. לאחר שאן נולדה באפריל 1941, המשפחה עברה מהבית הקר, שהיה גם לעיתים מוצף, לחוות איירונברידג' ליד שלפורד, אסקס.

במהלך חורף 1941 גארווד חלתה; היא אובחנה כחולה בסרטן השד ועברה ניתוח חירום לכריתת שד במרץ 1942.James Russell (2011). Ravilious in Pictures: A Country Life. The Mainstone Press (Norwich) היא כתבה את האוטוביוגרפיה שלה במרץ ובמאי 1942, תוך כדי התאוששות מהניתוח. האוטוביוגרפיה, אשר נועדה במקור רק למשפחתה, פורסמה בשנת 2012, לאחר שנערכה על ידי בתה אן.Garwood, Tirzah (2012). Long Live Great Bardfield & Love to You All: The Autobiography of Tirzah Garwood 1908–43. Simon Lawrence-Fleece Press

בזמן שנסעה לקבלת הזמנה מהוועדה המייעצת לאמני מלחמה, מטוסו של אריק רביליוס נעלם באיסלנד; מאוחר יותר נקבע כי הוא מת בהתרסקות מטוס ב-2 בספטמבר 1942. גופתו מעולם לא נמצאה. הממשלה הבריטית עיכבה את תשלום הקיצבה על מותו של בעלה למעלה משנה.

 חיים מאוחרים 
גארווד עזבה את איירונברידג' במרץ 1944, ועברה עם ילדיה לחוות בוידלס, ליד וותרספילד, אסקס. היא החלה לצייר בצבעי שמן וחידשה את הקריירה שלה כאמנית. גארווד פגשה את מפיק הרדיו האנגלו-אירי הנרי סוואנזי ב-1944, והם נישאו במרץ 1946. וגרו בהמפסטד.

היא שוב אובחנה כחולה בסרטן בתחילת 1948, והתגוררה בבית אבות ליד קולצ'סטר משנת 1950, שם נפטרה בשנת 1951. היא נקברה בקופורד.

תערוכת זיכרון נערכה בגלריה באיסטבורן בשנת 1952. שניים מציוריה נמצאים בגלריה טאונר, שבה יש גם את האוסף הגדול ביותר של יצירותיו של רביליוס. לשניהם יש גם יצירות בגלריה לאמנות פריי. בנוסף, אחד מההדפסים שלה מוחזק על ידי מוזיאון ויקטוריה ואלברט בלונדון. היא צוירה על ידי רבליוס בציור של "שתי נשים בגן" (1936), לצד חברתה שרלוט באודן.

 גלריה 

 קישורים חיצוניים 

 הערות שוליים 

קטגוריה:ציירות בריטיות
קטגוריה:בריטיות שנולדו ב-1908
קטגוריה:בריטים שנולדו ב-1908
קטגוריה:בריטיות שנפטרו ב-1951
קטגוריה:בריטים שנפטרו ב-1951